Szempontok a gépezet 3-2-1 típusú értékeléséhez

A 3-2-1 típusú értékelés lényege, hogy két (esetünkben különböző feladaton dolgozó) csoport összeül és megbeszélik az addig elvégzett feladatokat. Először az egyik csoport mutatja be a munkáját, a másik csoport tagjai figyelnek, majd a látottakkal kapcsolatban 3 kérdést, két megjegyzést és egy javaslatot tesznek. Ezután a csoportok szerepet cserélnek.

Erre a feladatra kb. 10-20 perc szükséges.

A bemutatásban térjenek ki a következőkre:

* Milyen energiaforrást használ a gépezet?
* Miért ezt választották?
* Melyek voltak a főbb szempontok a tervezéskor?
* Sikerült-e a terveket megvalósítani?
* Milyen nehézségekbe ütköztek?
* Sikeres volt-e a tesztelés?

Az értékelésnél térjenek ki a következőkre, ha a beszámolóból nem derült ki:

* Mennyi időt vett igénybe a tervezés és a kivitelezés?
* Sikeres volt-e a tesztelés? Ha nem, akkor mi lehetett az oka?
* Hogyan oldották meg a nehézségeket?
* Kértek-e segítséget másoktól, pl. szakemberektől?